अर्थशास्त्रम्/अधिकरणम् १/अध्यायः २
आन्वीक्षिकी त्रयी वार्त्ता दण्ड-नीतिश्चैति विद्याः   ।। ०१.२.०१  ।।
 त्रयी वार्त्ता दण्ड नीतिश्चैति मानवाः   ।। ०१.२.०२  ।।
 त्रयी विशेषो ह्यान्वीक्षिकीइति   ।। ०१.२.०३  ।।
 वार्त्ता दण्ड-नीतिश्चैति बार्हस्पत्याः   ।। ०१.२.०४  ।।
 संवरण-मात्रं हि त्रयी लोक-यात्रा-विद इति   ।। ०१.२.०५  ।।
 दण्ड-नीतिरेका विद्याइत्यौशनसाः   ।। ०१.२.०६  ।।
 तस्यां हि सर्व-विद्या-आरम्भाः प्रतिबद्धा इति   ।। ०१.२.०७  ।।
 चतस्र एव विद्या इति कौटिल्यः   ।। ०१.२.०८  ।।
 ताभिर्धर्म-अर्थौ यद्विद्यात्तद्विद्यानां विद्यात्वं   ।। ०१.२.०९  ।।
 सांख्यं योगो लोकायतं चैत्यान्वीक्षिकी   ।। ०१.२.१०  ।।
 धर्म-अधर्मौ त्रय्यां अर्थ-अनर्थौ वार्त्तायां नय-अनयौ दण्ड-नीत्यां बल-अबले च एतासां हेतुभिरन्वीक्षमाणा लोकस्य उपकरोति व्यसनेअभ्युदये च बुद्धिं अवस्थापयति प्रज्ञा-वाक्य-क्रिया-वैशारद्यं च करोति   ।। ०१.२.११  ।।
 प्रदीपः सर्व-विद्यानां उपायः सर्व-कर्मणां   ।। ०१.२.१२अ ब  ।।
 आश्रयः सर्व-धर्माणां शश्वदान्वीक्षिकी मता   ।। ०१.२.१२च्द्  ।।